**DĖL PRITARIMO ROKIŠKIO RAJONO SAVIVALDYBĖS MOKYKLŲ-DARŽELIŲ, PROGIMNAZIJŲ, PAGRINDINIŲ MOKYKLŲ IR ROKIŠKIO R. PANDĖLIO PRADINĖS MOKYKLOS DIREKTORIŲ 2017 METŲ VEIKLOS ATASKAITOMS**

2018 m. kovo 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 266 punktu, Rokiškio rajono savivaldybės taryba n u s p r e n d ž i a:

Pritarti šių Rokiškio rajono savivaldybės švietimo įstaigų direktorių 2017 metų veiklos ataskaitoms:

Rokiškio mokyklos-darželio‚Ąžuoliukas“ (pridedama);

Rokiškio Juozo Tūbelio progimnazijos (pridedama);

Rokiškio r. Jūžintų Juozo Otto Širvydo pagrindinės mokyklos (pridedama);

Rokiškio r. Kavoliškio mokyklos-darželio (pridedama);

Rokiškio r. Kriaunų pagrindinės mokyklos (pridedama);

Rokiškio r. Pandėlio pradinės mokyklos (pridedama);

Rokiškio r. Panemunėlio pagrindinės mokyklos (pridedama);

Rokiškio pagrindinės mokyklos (pridedama);

Rokiškio Senamiesčio progimnazijos (pridedama).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Rita Gagiškienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL PRITARIMO ROKIŠKIO RAJONO SAVIVALDYBĖS MOKYKLŲ-DARŽELIŲ, PROGIMNAZIJŲ, PAGRINDINIŲ MOKYKLŲ IR ROKIŠKIO R. PANDĖLIO PRADINĖS MOKYKLOS DIREKTORIŲ 2017 METŲ VEIKLOS ATASKAITOMS“ AIŠKINAMASIS RAŠTAS**

**Parengto sprendimo projekto tikslai ir uždaviniai.** Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 266 punkte nurodyta, kad „Biudžetinių ir viešųjų įstaigų, įmonių, organizacijų vadovai atsiskaito ir teikia savo veiklos ataskaitas savivaldybės tarybai ir Merui iki kovo 31 d.“, todėl parengtas šis sprendimo projektas.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Rokiškio rajono savivaldybės tarybos reglamentas, patvirtintas Rokiškio rajono savivaldybės tarybos 2015 m. kovo 27 d. sprendimu Nr. TS-102.

**Sprendimo projekto esmė.**

Mokyklų direktoriai ataskaitas rengė pagal Švietimo skyriaus rekomenduotą formą. Ataskaitose pateikti esminiai mokyklų veiklos aspektai: įstaigos pristatymas, organizacinė struktūra, reikšmingiausi mokyklų vadovų ir mokytojų pasiekimai, mokinių skaičiaus kaita, mokinių akademiniai ir kiti pasiekimai, dalyvavimas projektinėje veikloje,neformalusis vaikų švietimas, ryšiai su kitomis institucijomis,mokyklos finansavimo šaltiniai ir lėšos bei kt.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Švietimo įstaigų direktoriai – atsakingi darbuotojai, kurie vykdo teisės aktų reikalavimus. Direktoriai ir direktoriaus pavaduotojai ugdymui laikinai einantys direktoriaus pareigas parengė metines veiklos ataskaitas, kuriose atsispindi vadovų kompetencija, iniciatyvos ir pastangos tobulinant įstaigos ugdymo kokybę, materialinės bazės turtinimą bei personalo valdymą. Direktorių pateiktos ataskaitos suteikia rajono gyventojams galimybę išsamiau susipažinti su šių įstaigų veikla.

**Finansavimo šaltiniai ir lėšų poreikis**.

Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vyriausioji specialistė Rita Gagiškienė